《雨后公超谷北原眺望寄高拾遗》
唐代·独孤及

崖口雨足收，清光洗高天。虹蜺敛残霭，山水含碧鲜。

远空霞破露月轮，薄云片片成鱼鳞。五陵如荠渭如带，

目极千里关山春。朝来爽气未易说，画取花峰赠远人。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。